Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: Melléklet az 1103/2006. (X. 30.) Korm. határozathoz
Paragraph Index: 74

3. Gazdasági szerkezetünkre a dualitás jellemző A magyar gazdaság sikeresen integrálódott a világgazdaságba, szerkezete modernizálódott. Eközben azonban a gazdaság területi egyenlőtlenségei jelentősek és növekednek. A nemzetközi vállalatok szerepe meghatározó hazánk gazdaságában. Nagyvállalataink nemzetközi összehasonlításban is versenyképesek. A kis- és középvállalatok a legjelentősebb foglalkoztatók, termelékenységük növekedésében azonban még jelentős tartalékok vannak. Korszerű szervezetfejlesztési és vezetési módszereket jellemzően a nagyvállalatok alkalmaznak. A kkv-k együttműködési képessége és hajlandósága alacsony, piaci finanszírozásuknál méretükből adódó hátrányokkal küzdenek. 2006/132. szám A hazai K+F-ráfordítások elmaradnak az Unió átlagától, különösen a vállalati szférában. Kutatói kapacitásaink néhány területen jelentősek, de részben kihasználatlanok. A fejlődés ellenére lemaradásunk az információs társadalom létrejöttében még számottevő.

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes